PATVIRTINTA

Turgelių „Aistuvos“ gimnazijos

direktoriaus

2015 – 02-12 d. įsakymu Nr.V1-32

**TURGELIŲ „AISTUVOS“ GIMNAZIJA**

**PAGALBOS MOKINIUI TEIKIMO TVARKOS APRAŠAS**

1. **BENDROSIOS NUOSTATOS**
2. Švietimo pagalbos mokiniui teikimo tvarkos aprašas (toliau - Aprašas) nustato pagalbos mokiniams teikimo tikslus, uždavinius, principus, formas, rūšis, gavėjus, teikėjus bei švietimo pagalbos organizavimą.
3. Švietimo pagalba mokiniui, tai gimnazijos darbuotojų (pagalbos mokiniui specialistų, sveikatos priežiūros specialisto, klasės auklėtojų, mokytojų ir mokyklos vadovų) veikla, susijusi su mokinių socialinių, pedagoginių, psichologinių, poreikių tenkinimu, leidžianti didinti ugdymo(-si) veiksmingumą.
4. Švietimo pagalbos tikslas – padėti įgyvendinti mokinių teisę į mokslą, užtikrinti veiksmingą mokinių ugdymąsi gimnazijoje, sudaryti prielaidas pozityviai socializacijai ir pilietinei brandai bei mokinių saugumui gimnazijoje.
5. Šis Aprašas parengtas vadovaujantis Lietuvos Respublikos švietimo įstatymu (2011 m. kovo 17 d. Nr. XI-1281, Žin., 2011, Nr. 38-1804), kitais susijusiais įstatymais, Lietuvos Respublikos švietimo ir mokslo ministro 2011 m. rugsėjo 30 d. įsakymu Nr. V-1795 (Žin., 2011, Nr. 122-5771) patvirtintu Mokinių, turinčių specialiųjų ugdymosi poreikių, ugdymo organizavimo tvarkos aprašu, kitais švietimo ir mokslo ministro įsakymais, LR Vyriausybės nutarimais, mokytojų, klasės auklėtojų bei pagalbos mokiniui specialistų pareigybių aprašymais.
6. **PAGALBOS TEIKIMO UŽDAVINIAI IR PRINCIPAI**

5.Švietimo pagalbos teikimo uždaviniai:

5.1. užtikrinti mokinių saugumą gimnazijoje;

5.2. šalinti priežastis, dėl kurių mokiniai negali lankyti gimnazijos ar vengia tai daryti;

5.3. užtikrinti vaikų mokymąsi pagal privalomojo ugdymo programas iki 16 metų;

5.4. kartu su tėvais (globėjais, rūpintojais) padėti vaikams ir jaunimui pasirinkti ugdymo(-si) programą bei pasirengimo profesijai įstaigą pagal jų galias;

5.5. sudaryti sąlygas gabių mokinių ugdymui(-si);

5.6. padėti mokiniams adaptuotis gimnazijoje ar naujoje ugdymo pakopoje;

5.7. teikti reikalingą psichologinę, socialinę pedagoginę, specialiąją pedagoginę pagalbą.

6. Švietimo pagalbos teikimo principai:

6.1. lygios galimybės – kiekvienam mokiniui užtikrinamas pagalbos prieinamumas;

6.2. visuotinumas – pagalba teikiama visiems gimnazijos mokiniams, kuriems jos reikia;

6.3. kompleksiškumas – pagalba teikiama pagal poreikį kartu su kitomis švietimo pagalbos mokiniui teikimo formomis;

6.4. decentralizacija – šeimos, visuomenės bei kitų institucijų dalyvavimas;

6.5. individualumas – pagalba teikiama atsižvelgiant į konkretaus mokinio problemas;

6.6. veiksmingumas – remiamasi profesionalia vadyba, tinkamais ir laiku priimtais sprendimais.

1. **ŠVIETIMO PAGALBOS GAVĖJAI, TEIKĖJAI, FORMOS IR RŪŠYS**

7. Švietimo pagalbos gavėjai - gimnazijos mokiniai.

8. Švietimo pagalbos teikėjai - gimnazijos darbuotojai: klasių auklėtojai, mokytojai, psichologas, socialinis pedagogas, logopedas, sveikatos priežiūros specialistas ir vadovai.

9. Švietimo pagalbos formos:

9.1. individualus darbas su mokiniu (gabių mokinių skatinimas bei ruošimas dalyvauti olimpiadose bei konkursuose, darbas su jais; klasės auklėtojų, mokytojų, gimnazijos vadovų pokalbiai, psichologo ir socialinio pedagogo konsultacijos, psichodiagnostiniai tyrimai, užsiėmimai su logopedu);

9.2. darbas su grupe – grupinės konsultacijos (psichologo, socialinio pedagogo), klasės valandėlės, ugdymo dalyvių tarpusavio santykių reguliavimas, profesinis konsultavimas bei informavimas, grupinis darbas su gabiais mokymosi sunkumų turinčiais mokiniais kai naudojamos pamokos skirtos mokinio ugdymosi poreikiams tenkinti, grupiniai psichologiniai ar sociologiniai tyrimai, logopedo grupiniai užsiėmimai ir panašiai;

9.3. darbas su mokinio šeima – pagalba sprendžiant problemas, trukdančias vaiko ugdymo(-si) procesui, pasirenkant mokymosi lygius, būsimą profesiją, tėvų (globėjų, rūpintojų) ir gimnazijos bendradarbiavimo stiprinimas;

9.4. darbas su gimnazijos bendruomene – saugios aplinkos kūrimas ir palaikymas, savivaldos aktyvinimas;

9.5. darbas su socialiniais partneriais (Vilniaus rajono pedagogine psichologine tarnyba Šalčininkų rajono policija ir nepilnamečių reikalų skyriumi, Turgelių seniūnijos socialiniu darbuotoju, Šalčininkų rajono savivaldybės administracijos vaiko teisių apsaugos skyriumi, Šalčininkų rajono savivaldybės socialinės paramos skyriumi, Šaulių sąjunga, Zonta moterų klubas) siekiant užtikrinti pagalbos veiksmingumą.

10. Švietimo pagalbos teikimo rūšys:

10.1. konsultavimas (mokinio, mokinių grupės, mokytojų, tėvų (globėjų, rūpintojų) siekiant padėti išsiaiškinti ir suprasti tai, kas vyksta jų gyvenimo ir mokymosi erdvėje, padedant mokytis, naujai elgtis, geriau pažinti save ar pasirinkti profesiją;

10.2. ugdymo diferencijavimas mokiniui ir mokinių grupei, siekiant sudaryti palankias sąlygas tiek gabių tiek mokymosi sunkumų turinčių mokinių ugdymui;

10.3. socialinių ir gyvenimo įgūdžių formavimas – ugdomas gebėjimas priimti sprendimus ir spręsti problemas, kūrybiškai ir kritiškai mąstyti, bendrauti, pažinti save, elgtis visuomenėje priimtinais būdais, valdyti emocijas, sveikos gyvensenos įgūdžiai;

10.4. elgesio korekcija, socialiai priimtino elgesio modeliavimas;

10.5. nusikalstamumo, gimnazijos nelankymo, alkoholio, tabako ir kitų psichiką veikiančių medžiagų vartojimo, savižudybių, ŽIV/AIDS, prievartos, smurto ir teisės pažeidimų prevencija;

10.6. pagalbos komandos telkimas gimnazijoje (esant reikalui, pasitelkiant šeimą bei socialinius partnerius), siekiant sėkmingai spręsti mokinių problemas.

1. **MOKYMOSI KONSULTACIJŲ MOKINIAMS SKYRIMO TVARKA**

11. Dalyko mokytojas, pastebėjęs, kad mokiniui reikalingos konsultacijos, elektroniniame dienyne informuoja klasės vadovą, mokinio tėvus (globėjus).

12. Trumpalaikių ir ilgalaikių (individualių arba grupinių) konsultacijų būtinumą mokytojas derina su mokiniu, esant reikalui su mokinio tėvais (globėjais, rūpintojais), klasių vadovais. Kas mėnesį mokytojas apie pravestas konsultacijas pateikia informaciją VGK .

13. Ilgalaikės konsultacijos gali trukti iki 2 mėnesių. Trumpalaikės konsultacijos -iki 1-2 pamokų.

14. Mokytojas savo kabinete matomoje mokiniams vietoje skelbia konsultacijų laiką.

15. Individualioms arba grupinėms konsultacijoms valandos skiriamos iš mokinių ugdymosi poreikiams tenkinti skirtų valandų ir neįskaičiuojamos į mokinio mokymosi krūvį.

16. Skiriant individualias arba grupines konsultacijas atsižvelgiama į turimas lėšas. Esant finansinėms galimybėms už individualias arba grupines konsultacijas mokytojams mokama pagal faktiškai dirbtas valandas. Nesant lėšų - suteikiamos poilsio dienos mokinių atostogų metu, pagal faktiškai pravestas konsultacijas (6 konsultacijos – 1 diena). Konsultacijų apskaitai vykdyti pildomas elektroninis dienynas skiltyje Kita veikla.

17. Mokytojų konsultacijos teikiamos:

17.1. kai mokinys iš mokomojo dalyko atsiskaitomojo darbo gauna nepatenkinamą įvertinimą;

17.2. jei mokinys nelankė mokyklos dėl ligos 2 savaites ir daugiau arba praleido vieno dalyko daugiau kaip 3 pamokas;

17.3. kai mokinys ruošiasi konkursams, olimpiadoms, egzaminams

**V. ŠVIETIMO PAGALBOS ORGANIZAVIMAS**

11. Klasių auklėtojai ir mokytojai teikia pagalbą savo klasės ar grupės vaikams, rūpinasi jų asmenybės ugdymu(-si) bei branda, siekia pažinti auklėtinių, mokinių poreikius, polinkius, interesus, gabumus, diferencijuoja ir individualizuoja ugdymo procesą, domisi ir rūpinasi mokinių sveikata, jų sauga, puoselėja sveiką gyvenseną, suteikia mokiniui reikiamą pagalbą pastebėjus, kad jo atžvilgiu taikomas smurtas, prievarta ar kitokio pobūdžio išnaudojimas, bendradarbiauja su pagalbos mokiniui, sveikatos priežiūros specialistais, informuoja tėvus (globėjus, rūpintojus) apie iškylančias problemas, padeda mokiniams spręsti psichologines, socialines, bendravimo, mokymosi ir kt. problemas, stebi, analizuoja tėvų bei socialinės aplinkos poveikį ugdymui(-si);

12. Pagalbos mokiniui specialistai teikia psichologinę, socialinę pedagoginę, ir specialiąją pedagoginę - logopedinę pagalbą:

12.1. psichologinė pagalba – mokinio asmenybės ir ugdymosi problemų pirminis įvertinimas ir sprendimas, bendradarbiaujant su mokinio tėvais (globėjais, rūpintojais) ir mokytojais, juos konsultuojant, gabių mokinių įvertinimas, mokinių ir jų tėvų konsultavimas profesijos pasirinkimo klausimais. Psichologinė pagalba teikiama, kai mokinys į psichologą kreipiasi savarankiškai, prašo mokinio tėvai (globėjai, rūpintojai), mokytojai (gavę tėvų (globėjų, rūpintojų) sutikimą), prašo Turgelių seniūnijos socialinis darbuotojas, jeigu tėvai nesirūpina vaiku;

12.2. socialinės pedagoginės pagalbos paskirtis – padedant mokiniui įgyvendinti jo teisę į mokslą, užtikrinti jo saugumą gimnazijoje: šalinti priežastis, dėl kurių vaikas negali lankyti gimnazijos ar vengia tai daryti, padėti mokiniui adaptuotis gimnazijoje, teikti reikalingas socialines pedagogines paslaugas, formuoti socialinius įgūdžius. Socialinis pedagogas koordinuoja socialinę pedagoginę pagalbą gimnazijoje ir pats ją teikia, kai neužtenka klasės auklėtojo ar mokytojo kompetencijos.

12.3. specialiosios pedagoginės - logopedinės pagalbos paskirtis – didinti specialiųjų poreikių mokinių ugdymo(-si) pagalbos veiksmingumą. Specialiosios pedagoginės pagalbos mokiniams teikėjas – gimnazijos logopedas. Specialioji pedagoginė pagalba teikiama, kai ją skiria gimnazijos vaiko gerovės komisija ar Vilniaus rajono PPT**,** tėvų (globėjų, rūpintojų) sutikimu. Gimnazijos vaiko gerovės komisijos paskirtos specialiosios pagalbos gavėjų sąrašą, komisijos pirmininko suderintą su Vilniaus rajono PPT, tvirtina gimnazijos direktorius.

13. Sveikatos priežiūros gimnazijoje paskirtis − saugoti ir stiprinti mokinių sveikatą, aktyviai bendradarbiaujant su jų tėvais (globėjais, rūpintojais). Sveikatos priežiūrą vykdo sveikatos priežiūros specialistas.

14. Gimnazijos vaiko gerovės komisija organizuoja ir koordinuoja prevencinį darbą, švietimo pagalbos teikimą, saugios ir palankios vaiko ugdymui aplinkos kūrimą, švietimo programų pritaikymą mokiniams, turintiems specialiųjų ugdymosi poreikių, atlieka mokinio specialiųjų ugdymosi poreikių (išskyrus poreikius, atsirandančius dėl išskirtinių gabumų) pirminį įvertinimą ir atlieka kitas su vaiko gerove susijusias funkcijas.

15. Gimnazijoje veikia Profesinio informavimo taškas (PIT'as), kurio tikslas - plėtoti ir efektyvinti profesinio informavimo ir karjeros planavimo veiklą gimnazijoje, bei padėti gimnazijos mokiniams kryptingai ir motyvuotai rengtis tolesnei karjerai bei gyvenimui.

**PAGALBOS MOKINIUI TEIKIMO TVARKA**

|  |
| --- |
| 1. **DALYKO MOKYTOJAS** |
| Iškilus problemai, informuoja klasės vadovą |

|  |
| --- |
| 1. **KLASĖS VADOVAS** |
| Kalbasi su mokiniu, stengiasi išsiaiškinti problemą ir padėti ją spręsti. Esant rimtai problemai, susitinka ir kalbasi su tėvais. Jei negali problemos išspręsti, kreipiasi į specialistus |

|  |  |  |  |
| --- | --- | --- | --- |
| 1. **SPECIALISTAI** | | | |
| **SOCIALINIS PEDAGOGAS** | **LOGOPEDAS** | **PSICHOLOGAS** | **VISUOMENĖS SVIEKATOS PRIEŽIŪROS SPECIALISTAS** |
| Kalbasi su mokiniu, veda individualias konsultacijas mokiniams bei jų tėvams, kartu su kalsės vadovu kontroliuoja jo lankomumą, stebi mokymosi rezultatus. Reikalui esant, siūlo kreiptis į specialistus kitose tarnybose (Turgelių seniūniją, Šalčininkų r. vyriausiąjį policijos komisariatą). Situacijai nepagerėjus, mokinio problema svarstoma Vaiko gerovės komisijos posėdyje. | | | |

|  |
| --- |
| 1. **VAIKO GEROVĖS KOMISIJA** |
| Svarsto mokinio problemų priežastis, siūlo galimus pagalbos būdus. Į VGK posėdžius gali būti pakviesti mokinių tėvai. Esant būtinybei, kreipiasi pagalbos į Vilniaus rajono Pedagoginės – psichologinės tarnybos Vaikos gerovės komisiją. |

|  |
| --- |
| 1. **Savivaldybės administracijos** **VAIKO GEROVĖS KOMISIJA**   **(VAIKO MINIMALIOS IR VIDUTINĖS PRIEŽIŪROS ĮSTATYMAS)** |
| Vilniaus rajono Pedagoginės – psichologinės tarnybos direktorius vaikui skiria priežiūros priemonę |